લંડનઃ ઓસ્ટ્રેલિયાનાે ભૂતપૂર્વ દિગ્ગજ સ્પિનર શેન વોર્ન ફરી એક વાર સમાચારોમાં ઝળક્યો છે. એક અખબારને આપેલા ઇન્ટર્વ્યૂમાં શેન વોર્ને કહ્યું કે મારી ફી એટલી વધુ છે કે ભારતીય ક્રિકેટ બોર્ડ તેને કોચ તરીકે નિયુક્ત કરી નહીં શકે. ઉલ્લેખનીય છે કે ચેમ્પિયન્સ ટ્રોફી બાદ ટીમ ઇન્ડિયાના વર્તમાન કોચ અનિલ કુંબલેનો કાર્યકાળ પૂરો થવા જઈ રહ્યો છે. બીસીસીઆઇએ નવા કોચ માટે આવેદન મગાવ્યાં છે. કોચની રેસમાં વીરેન્દ્ર સેહવાગ, લાલચંદ રાજપૂત, ટોમ મૂડી અને ખુદ અનિલ કુંબલેનું નામ પણ સામેલ છે.